open-index/open-wikipedia-markdown huggingface dataset:
Sukkerhuset

**Sukkerhuset** i Sverres gate 15 på Kalvskinnet i Trondheim er en av landets eldste bevarte fabrikkbygninger.  Det stod ferdig i 1754. Sukkerhuset ligger med fasade mot Erling Skakkes gate og Leüthenhaven. Her var det sukkerraffineri fra 1754 til midt på 1800-tallet. 

## Byggets historie
Initiativtakerne bak byggingen var «Handelskapet» i Trondheim, med lagmann Hans Ulrich Mølmann og rådmann Hans Horneman i spissen. De kjøpte en eiendom med et påstående våningshus, kjent som Schnitlergården oppført i 1729 med fasade mot Sverres gate. I 1851 ble eiendommen solgt til Erich Christian Dahl, som i 1856 etablerte ølbryggeriet E. C. Dahls Bryggeri. Bryggeriet holdt til i bygningen fram til 1984. 

Huset ble fredet i 1927 og eies i dag av E. C. Dahls Eiendom (Odd Reitan), og huset brukes i dag (2016) hovedsakelig av NTNU. Sukkerhuset har også et eget serveringssted, Sukkerhuset Kjeller & Scene, som drives av studenter ved NTNU.

### Slaveriets innpass i Trondheim
Produksjonen av raffinert sukker var basert på import av råsukker fra Karibia, særlig fra *[[Dansk Vestindia|Dansk Vestindien]]*, nå de amerikanske Jomfruøyene, St. Thomas, St. Jan og St. Croix. Eierne av Sukkerhuset fraktet råsukkeret til Trondheim med egne skip, og i den mest aktive perioden hadde huset egne oppkjøpere på St. Croix. De deltok også i den profitable slavetransporten fra Gullkysten til Karibia. Sukkerproduksjonen på Kalvskinnet førte til at det ble etablert en rekke «sukkerbedrifter» i Trondheim, bl.a. Crystal, Erbe og Nidar.

## Byggets arkitektur
Eksteriøret har endret seg lite siden huset ble bygget. Nordsiden av bygget ut mot Erling Skakkes gate (bildet) har en symmetrisk og monumental fasade med innslag av både barokk og rokokko. Interiørmessig har bygningen gjennomgått markante endringer, med unntak av loftsetasjen. Som bryggeri rommet første etasje i murverk produksjonslokalene, mens de øvre etasjene i laft ble brukt til lager av ferdigvare.

## Bildegalleri

Sukkerhuset på Kalvskindet i Trondhjem (1820).jpg|Sukkerhuset på en gouache av Johannes Finne Rosenvinge fra 1820. 
Sukkerhuset, Sør-Trøndelag - Riksantikvaren-T324 02 0270.jpg|Fra 1930-årene 
Sukkerhuset - Sverres gate 15 (1970) (15020435798).jpg|Sukkerhuset i 1970 
Sukkerhuset - E. C. Dahls Bryggeri (ca. 1970 - 1990) (16269063481).jpg|Fra 1970-årene 
Sukkerhuset2.jpg|Minneplakett med teksten «Sukkerhuset i Trondhiem opført i aaret 1752».


## Se også
* SS «Fredensborg»
* Dansk-norsk slavehandel

## Referanser


## Litteratur
*
* Hegard, Tonte, *Sukkerhuset*, i *Fredede hus og anlegg 4 &ndash; Sør-Trøndelag*, Universitetsforlaget 1986, ISBN 82-00-07134-0
*
* 

## Eksterne lenker
* 
* 
* Sukkerhuset Kjeller & Scene
* E. C. Dahls Eiendom – Sukkerhuset
* Wikioppføring «Sukkerhuset» hos Strinda historielag
Córdoba (Argentina)

**Córdoba** er delstatshovedstad i provinsen Córdoba i Argentina. Den har om lag  1&nbsp;350&nbsp;000 innbyggere, og er dermed den nest største byen i landet. 
Byen er sentrum i det mest produktive jordbruksområdet i Argentina og ble etablert i 1573 av Jerónimo Luis de Cabrera, som kalte den opp etter Córdoba, Spania.

I 2000 ble Jesuittkvartalet i Córdoba og Estancias of Córdoba oppført på UNESCOs verdensarvliste.

## Bildegalleri

Fil:Iglesia de los Capuchinos Cordoba Argentina.jpg|Iglesia de los Capuchinos
Fil:Catedral de Córdoba, Argentina.jpg|Catedra Córdoba


## Referanser


## Eksterne lenker
* Cordoba.net (Bilder, spansk tekst)
Hjorten Revy- og Varietéteater

**Hjorten Revy- og Varietéteater**, også kalt **Trondhjems Tivoli Hjorten** eller bare **Hjorten**,  var et underholdnings- og serveringssted i Trondheim. Det ble startet i Ila i 1867 av Hans Lemvig Christiansen. I starten het stedet *Christiansens Have*, men fikk under nye eiere på 1880-tallet navnet Hjorten. Bygningen i Ila der det hele startet var i den gamle Klæthgården hvor det hadde vært overnatting og servering gjennom årtier. 

Hjorten hadde sin storhetstid fra 1890-årene frem til første verdenskrig. Blant annet hadde den svenske trubaduren og revyskuespilleren Ernst Rolf sitt gjennombrudd på Hjorten i 1911. Etter at Christiansen døde i 1879, fikk Hjorten tyske eiere, deriblant Rudolf Gehe og Fritz Topp. Tyskerne reiste på såkalte «underholdningsbørser» i Hamburg og Berlin og hentet internasjonale artister og musikere til Hjorten.

I 1925 ble revystjernen Herbert Herding (Herberth) teatersjef på Hjorten. De første årene under Herberths ledelse fikk teateret et oppsving, men i 1928 begynte publikum å svikte på nytt. Årsaken ble sagt å være at den trønderske lokalkoloritten manglet i oppsetningene. Herberth sa opp stillingen og dro til Chat Noir i Oslo.

I tillegg til revyer, blant annet studentenes UKE-revy, kom det en strøm av omreisende artister og skuespillere til Hjorten. Blant annet kom det afrikanere og inuitter fra Canada som viste frem sin kultur og levemåte mot betaling. 

Hjorten besto av en rekke bygninger og et stort hageanlegg. Det karakteristiske restauranthuset i dragestil ble tegnet av arkitekt Karl Norum og bygget i vestenden av Ilaparken i 1899. Underholdningen ved Hjorten opphørte i 1947, mens restaurantdriften fortsatte til den også stengte i 1955. Huset forfalt og ble revet i 1961 for å gi plass til Ila alders-og sykehjem. 

## Se også
* Alv Schiefloe

## Referanser


## Litteratur
* Lippe, Fredrik von der: *Hjorten – Trondhjems gamle varieté og revyteater* (1968)
* 

## Eksterne lenker
* 
* Presentasjon med bilder
*Hjortens private arkiv finnes ved NTNU Universitetsbiblioteket
Achaea

:*Denne artikkelen handler om den romerske provinsen *'Achaea**. For provinsen **Akhaia** i antikkens og det moderne Hellas, se [[Akhaia]].''



**Achaea** eller **Achaia*', gresk translitterasjon som *Akhaïa* ([[gresk]]: Αχαΐα) var en [[Romersk provins|provins]] i [[Romerriket]], bestående av halvøya [[Peloponnes]], den østlige delen av [[Sentral-Hellas]], og deler av [[Thessalia]]. I nord grenset den mot provinsene Epirus vetus og [[Makedonia (romersk provins)|den romerske provins Makedonia]]. Regionen ble annektert av [[den romerske republikk]] i [[146 f.Kr.]] som følge av herjingen og ødeleggelsen av byen [[Korint]] av den romerske general [[Lucius Mummius Achaicus|Lucius Mummius]]. Han ble belønnet med tilnavnet *Achaicus* («erobrer av Achaea»).

Achaea var blant de mest velstående og fredelige deler av den romerske verden fram til [[senantikken]] da ble rammet av invasjoner fra [[barbar]]er. Invasjoner fra [[slavere]] fra og med [[600-tallet]] førte til omfattende ødeleggelser og hvor det meste av befolkningen flyktet til befestede byer, til øyer i [[Egeerhavet]] og til [[Italia]]. En del slavere bosatte seg i det indre av landet. Områder i Achaea som forble på [[Østromerriket|bysantinske]] hender ble gruppert inn i *theme'' Hellas.

Achaea var en senatorprovins, således fri for militære garnisoner, og en av de mest framstående og ettertraktede provinser for senatorer å styre. Athen var det fremste senter for utdannelse av den keiserlige elite, kun Alexandria som rival, og en av de viktigste byene i Romerriket.

## Referanser
Rosario (Argentina)

**Rosario** er største by i provinsen Santa Fe i Argentina. Byen er kjent for å være hjembyen til fotballspilleren Lionel Messi

## Kjente personer fra Rosario
*Fotballspilleren Lionel Messi 
*Geriljalederen Che Guevara

## Referanser


## Kilder
*Lonely Planet: Rosario, Argentina Besøkt 26. mai 2014
*Encyclopædia Britannica: Rosario Besøkt 26. mai 2014

## Eksterne lenker
*
David Michael Hope

**David Michael Hope**, baron Hope, (født 14. april 1940) var anglikansk erkebiskop av York. Han ble utnevnt til dette embetet i 1995 og satt til 2005.

Hope ble biskop i Wakefield i 1985, og deretter i London i 1991. 

I 1995, på samme tid som han ble utnevnt til erkebiskop av York, gikk den kontroversielle britiske menneskerettighetsaktivisten Peter Tatchell ut og sa at Hope er homofil. Dette førte til at Hope innkalte til en pressekonferanse, der han sa at hans seksuelle orientering er et «uklart område» («gray area»), at han har «søkt å leve et sølibatært liv» og at han er «fullstendig lykkelig og fornøyd». Han ble etter dette akseptert av langt de fleste innenfor Den engelske kirke.

30. juni 2004 skrev han sammen med Rowan Williams, erkebiskop av Canterbury, og på vegne av alle de 114 anglikanske biskoper, et brev til Tony Blair der de uttrykte stor bekymring over den britiske regjeringens politikk med hensyn til Irak. De tok spesielt opp anklagene om mishandling av irakiske fanger.

1. august 2004 ble det annonsert at Hope planla å trekke seg tilbake og ville bli sogneprest i Ilkley i West Yorkshire. Han gjorde dette 28. februar 2005. 25. januar samme år ble det annonsert at han ville få et livsvarig baroni i Det forente kongerikes høyadel, og 25. mars fikk han tittelen baron Hope of Thornes.

## Referanser


## Eksterne lenker
*
Mojaveørkenen

**Mojaveørkenen** er et ørkenområde i sydvestlige USA. Området dekker over 35&thinsp;000 km² og omfatter betydelige deler av Syd-California og deler av Utah, Nevada og Arizona. Mojaveørkenen er oppkalt etter den indianske mojavestammen. Største delen av ørkenen ligger 900 meter over havet. Opprinnelig har ørkenen vært svært tynt befolket, men i moderne tid har deler av ørkenen blitt urbanisert. Den største byen Las Vegas har 1,9 millioner mennesker (2006).

## Klima

I Mojaveørkenen regner det mindre enn 250 mm nedbør per år i gjennomsnitt. Ørkenen ligger mellom 1000 og 2000 meter over havet. En del av ørkenen er avsatt til Mojave National Preserve. Death Valley finnes her, som er det lavest liggende og varmeste stedet i Nord-Amerika. Her kan temperaturen regelmessig nærme seg 49°C i slutten av juli og begynnelsen av august. Zion National Park i Utah ligger i krysningen mellom Mojave, Great Basin, og Coloradoplatået. På tross av tørken har Mojave, og særlige Antilopedalen, lenge vært et senter for blålusernproduksjon, forsynt med grunnvann ved irrigasjon og på 1900-tallet med vann fra den Californiske Akvedukten. 

I Mojave forekommer det ekstremtemperaturer, og det er fire tydelige årstider. Om vinteren går temperaturen ned til -7 °C ved dalbunnene, og under -18 °C ved større høyder. Stormer som kommer inn fra nordvest i Stillehavet kan føre med seg regn og snø til hele området. Men Mojave ligger i regnskyggen av både Sierra Nevada og fjellmassiver inne i ørkenen, som f.eks. Spring Mountains, slik det ofte kun kommer skyer og vind inn over området, ikke regn. I lange perioder mellom stormsystemer kan vintertemperaturen komme helt opp mot 27 °C.

Været om våren fortsetter å bli påvirket av stillehavsstormer, men det regner sjeldnere og mer spredt etter april.
Bugge Wesseltoft

**Jens Christian Bugge Wesseltoft** (født 1964) er en norsk pianist, jazzmusiker, komponist og produsent. I 1990-årene beveget han seg over fra å spille i en nordisk jazztradisjon typisk for plateselskapet ECM til å spille i en retning gjerne kalt nu jazz, som er en variant av jazz med innslag av elektroniske og digitale elementer. Han har spilt sammen med blant andre Jan Garbarek og Arild Andersen, og har tre ganger blitt tildelt Spellemannprisen. I 1996 dannet han plateselskapet Jazzland Recordings. Han har også et eget lydstudio, Bugge's Room. Han har også en kontrakt med plateselskapet Beatservice Records. I 2006 samarbeidet han med Nils Landgren og Stavanger Brass Band i forbindelse med *[[MaiJazz]]*.

## Utmerkelser
* Smugetprisen 1996
* Spellemannprisen 1996 i klassen jazz, for albumet *New Conception of Jazz* 
* Spellemannprisen 1998 sammen med Sidsel Endresen i klassen jazz, for albumet *Duplex Ride*
* Gammleng-prisen 1999 i klassen jazz
* Spellemannprisen 2002 i åpen klasse, for albumet *Out here, In there*
* Buddyprisen 2004
* Oslo Jazzfestivals pris Ella-prisen 2012
*Telenors kulturpris «Grenseløs kommunikasjon» 2020

## Diskografi
### New Conception of Jazz
* 1997: *New Conception of Jazz*
* 1998: *New Conception of Jazz: Sharing*
* 2001: *New Conception of Jazz: Moving*
* 2003: *New Conception of Jazz Live*
* 2004: *New Conception of Jazz: Film Ing*

### Sidsel Endresen & Bugge Wesseltoft (duo)
* 1994: *Nightsong*
* 1998: *Duplex Ride*
* 2002: *Out Here, in There*

### Bugge Wesseltoft (solo)
* 1997: *It's Snowing on My Piano*
* 2007: *Im*
* 2009: *Playing*

### Andre utgivelser
* 1990: *Sagn* med Arild Andersen
* 1990: *I Took Up the Runes* med Jan Garbarek
* 1990: *Anno 1990* (Hot Club Records) med Oslo Groove Company
* 1991: *Dating* (Odin Records) med Talisman
* 1991: *Live at Rockefeller* med Jazzpunkensemblet
* 1993: *Exile* med Sidsel Endresen
* 1993: *Tid* med Tore Brunborg
* 1994: *Vardøger* (Odin Records) med Talisman
* 1996: *Nordic* med Billy Cobham
* 1997: *Thirteen Rounds* med Jazzpunkensemblet
* 1997: *Bitt* med Audun Kleive
* 1998: *Rites* med Jan Garbarek
* 1999. Cafe Del Mar Vol. 6  Existence (Edit)
*1999: *Friday Sessions* – Jazzland Sessions
* 1999: *Saturday Sessions* – Jazzland Sessions
* 1999: *Sunday Sessions* – Jazzland Sessions
* 1999: *Billy Cobham presents Nordic – Off Color* med Billy Cobham
* 2005: *Cool Side of the Pillow* med Michy Mano
* 2011: *Duo* med Henrik Schwarz
* 2012: *Last Spring* med Henning Kraggerud
* 2014 *Norwegian Woods – Jazz at Berlin Philharmonic II* med In The Country, Solveig Slettahjell og Knut Reiersrud. Nominert til Spellemannprisen 2014 i klassen jazz

### Gjesteopptredener
* 2001: *Dreams That Went Astray* med Jon Eberson Group
* 2001: *Home* med Beady Belle
* 2001: *RevisitÈ* med Erik Truffaz
* 2003: *Cewbeagappic* med Beady Belle
* 2005: *Closer* med Beady Belle
* 2006: "Beauty Came To Us In Stone" med Mungolian Jet Set

## Referanser


## Eksterne lenker
* 
* 
* 
* 
*  Artistomtale på Jazzland Recordings' hjemmeside
*  Jazzland Recordings
*  Tett på nett: Bugge Wesseltoft
*  Biografi fra Jazzbasen.
*  Diskografi fra Jazzbasen.
Caspar Wessel

**Caspar Wessel** (1745–1818) var en dansk-norsk matematiker.

Caspar var av Wessel (slekt), sønn av sogneprest Jonas Wessel (1707–85) og Helene Marie Schumacher (1715–89). Moren var fra Drammen av Griffenfeldts slekt. Han var yngre bror av forfatteren Johan Herman Wessel (1742–85) og landmåler og jurist Ole Christopher Wessel (1744–94). De vokste opp i Wesselstuen i Vestby.

De tre brødre startet ved katedralskolen i Christiania i 1757. Selv flyttet Caspar i 1763 til Danmark for videre studier ved Københavns Universitet (Norge hadde dengang ikke noe eget universitet), og avla der juridisk embedseksamen i 1778. Allerede i 1764 virket han sammen med broren Ole som landmåler i Norge, idet man i 1762 hadde startet oppmålingen av Norge. Han fikk fast jobb som landmåler i 1794, og ble i 1798 kongelig inspektør for landmåling.

Den matematiske siden ved landmåling førte ham til å utforske en geometrisk tolking av komplekse tall, og han leverte i 1797 en grunnleggende avhandling: *Om directionens analytiske betegning* Det Kongelige Danske Videnskabernes Selskab, publisert i 1799. Siden avhandlingen var skrevet på dansk, forble resultatene relativt ukjente, og Jean Robert Argand og Carl Friedrich Gauss kom senere, uavhengig av Wessel, frem til de samme metodene. I dag regnes imidlertid Wessel som opphavsmann til ideen om å representere komplekse tall som punkter i et koordinatsystem med den reelle delen av tallet på den ene aksen og den imaginære delen på den andre.

I 1815 mottok han Dannebrogordenen som anerkjennelse for sitt bidrag til Danmarks landmåling. 75 år senere ble hans banebrytende resultat gjenoppdaget.

## Utgivelser
* 

## Referanser


## Eksterne lenker
* Caspar Wessel hos MacTutor History of Mathematics archive
* Caspar Wessel hos Store Norske Leksikokn
* O'Connor, John J., og Edmund F. Robertson. «Caspar Wessel». MacTutor History of Mathematics archive
* Nils Voje Johansen, Caspar Wessel, detaljert levnetsbeskrivelse fra www.matematikk.org
Roger Walden

**Roger Walden** (død 6. januar 1406) var skattmester (finansminister) i England, biskop av London og erkebiskop av Canterbury.

Man kjenner ikke til når han ble født, og svært lite er kjent om hans barndom. Han hadde en tilknytning til Kanaløyene, og bodde en periode på Jersey. Deretter bodde han en tid i Yorkshire og Leicestershire, før han ble erkediakon i Winchester i 1387. Samme år ble han også skattmester i Calais, som var en engelsk besittelse, og hadde også andre embeter i det området.

I 1395, etter å ha virket som sekretær for Richard II en tid, ble han skattmester i England, og samtidig dekan i York. Da Thomas Arundel falt i unåde og reiste utenlands i 1397 ble han utnevnt til erkebiskop av Canterbury. I 1399 hentet Henrik IV Arundel tilbake, og Walden ble en kort periode fengslet. Da han slapp fri trakk han seg tilbake fra det offentlige liv. Ettersom hans utnevnelse som erkebiskop aldri ble bekreftet av paven, regnes han ikke med blant Canterburys erkebiskoper. 

Arundel var ikke fiendtlig innstilt overfor Walden, i det minste ikke etter at det hadde gått noe tid. I 1405 brukte han sin innflytelse for å få Walden utnevnt til biskop av London.

Walden døde i Much Hadham, Hertfordshire den 6. januar 1406. 

Et manuskript til *Historia Mundi* («Verdens historie») som er i British Museum har av noen blitt attribuert til Walden, men det er nå ikke lenger tvil om at det dreier seg om et eldre verk.

## Litteratur
*
Patagonia

**Patagonia** er et område i Sør-Amerika som ligger øst for Andesfjellene, og hovedsakelig sør for Rio Negro (41°S). På vestsiden av Andesfjellene dekker Patagonia området sør for (42°S). Den chilenske delen av Patagonia omfatter den sørlige delen av Los Lagos, samt regionene Aysén og Magallanes. Øst for Andesfjellene dekker Patagonia fire provinser i Argentina: Neuquén, Río Negro, Chubut, og Santa Cruz. Nå ofte brukt kun om den argentinske delen.

## Etymologi
Navnet Patagonia stammer fra det portugisiske ordet *patagón*, «store bein». Da Ferdinand Magellan oppdaget dette området i 1520, brukte han ordet for å skildre de innfødte han møtte. Noen kilder hevder det var fordi de hadde så store pelsstøvler, men andre mener at de innfødte Magellan møtte var spesielt høye.


Fil:Glaciar Perito Moreno (Argentina).jpg|Perito Moreno
Fil:Base del Cerro Catedral en Bariloche. (Patagonia Argentina) 01.JPG|Bariloche
Fil:Ballenas en Península Valdès.jpg|Valdes
Fil:Ushuaia6a (js).jpg|Ushuaia


## Referanser


## Eksterne lenker
*
Firda Folkeblad

***Firda Folkeblad*** var en avis som ble utgitt i Askvoll, senere Florø, i Sogn og Fjordane. Avisa kom ut første gang i 1906 under navnet *Nordre Bergenhus Folkeblad*. Initiativet til avisa kom fra boktrykker Erik Johannesson Natvik og Venstre-politiker David O. Bakke. Fra starten av støttet avisa partiet Venstre og ble redigert på nynorsk.

I 1909 ble avis og trykkeri flyttet til Florø. I 1919 fikk avisa navnet *Firda Folkeblad*, samtidig som utgivelsesfrekvensen ble økt fra to til tre ukentlige utgaver.

Under andre verdenskrig ble avisa i perioden 1942 til 1945 tvangssammenslått sammen med Høyreavisa *[[Fylkestidende]]* til den nye avisa *[[Folkebladet for Sogn og Fjordane]]*.

Avisa kom ut siste gang 21. august 1992.

Avisa konkurrerte lenge med *[[Firdaposten]]*, men tapte til slutt for konkurransen og ble nest største avis i 1971.

## Opplagstall
* 1947: 3000
* 1952: 3000
* 1960: 3519
* 1966: 3590
* 1972: 3426
* 1978: 2516
* 1984: 2170
* 1990: 2327

## Ansvarlig redaktør
Følgende har vært ansvarlig redaktør i *Nordre Bergenhus Folkeblad* og *Firda Folkeblad*:
*Else Gro Ommundsen (-1992)
*Torbjørn Witzøe
*Olav Hatlemark
*Jan Andrew Nilsen
*Nils Kåre Vedvik
*Alf Folkestad
*Ludvig Olai Botnen (1934–)
*Agnar Skeidsvoll
*Daniel Liset
*David Gjerme
*Anders Lothe (1910–1915)
*O. Hestebeit
*David O. Bakke (1906–)
 
## Referanser


## Litteratur
* Dag Nestegaard: «Derfor døydde Firda Folkeblad», semesteroppgave 1993.
Aconcagua

**Aconcagua** () er et fjell i Argentina, nær grensen mot Chile. Dette er det høyeste fjellet både i Andesfjellene og i Amerika – og det høyeste fjellet utenfor Asia. Det har blitt hevdet, bl.a. fra argentinsk hold at Aconcagua er over  høy, men et team av forskere målte i 2012 toppen til  over gjennomsnittlig havnivå. Etter Mount Everest er Aconcagua det fjellet på jorda med høyest sekundærfaktor.

Fjellet har en kompleks geologisk oppbygning, og til tross for at mange av bergartene er vulkanske, er det den generelle oppfatningen at Aconcagua ikke er en erodert, sovende vulkan som man kanskje kunne tro. Dermed er det Ojos del Salado i samme fjellkjede som er verdens høyeste vulkan.

Toppen ligger 15 kilometer øst for Andesfjellenes hovedrygg, på argentinsk område. Dette er den tørre siden av Andes, så, til tross for høyden er det ikke mye snø og is på Aconcagua.  

Aconcagua er avgrenset av dalene *Valle de las Vacas* i nord og øst, og *Valle de los Horcones Inferior* i vest og sør. Fjellet og området rundt er del av naturparken *Parque provincial Aconcagua*. Fjellet har en rekke isbreer, den største er *Ventisquero Horcones Inferior*, ca. 10 km lang. To andre store isbre-systemer er *Ventisquero de las Vacas Sur* og *Glaciar Este / Ventisquero Relinchos* på ca 5 km lengde. Den mest kjente er den nordøstlige, Polskebreen, som inngår i den vanligste ruten til en oppstigning.
 
Aconcagua inngår i The Seven Summits, som er det høyeste fjellet på hvert av jordens kontinenter.

## Bestigninger
Fjellet ble første gang besteget i 1897 av sveitseren Matthias Zurbriggen. Fjellet ble første gang vinterbesteget av nordmennene Eilert Sundt og Thorleif Bache i 1915. I 2002 ble Tormod Granheim og Tomas Olsson de første skandinaver som kjørte ski fra toppen av fjellet, via den 55° bratte Polskebreen.

## Referanser


## Eksterne lenker
* 
*  Offisiell nettside om Aconcagua fra myndighetene i Mendoza
*  Interactive Satellite / Terrain Map
Mellitus av Canterbury

**Mellitus av Canterbury** (død 24. april 624 i Canterbury) var første biskop av London og tredje erkebiskop av Canterbury.

## Liv og virke
### Bakgrunn
Melittus var fra Roma, og ifølge Beda den ærverdige var han fra en fornem familie.

### Misjonæt
Augustin av Canterbury sendte etter en tid i England Canterbury til Roma for å rapportere til pave Gregor den store, og ba samtidig om å få sendt flere misjonærer. Melittus, som da var abbed i et benediktinerkloster var blant de utvalgte som ble sendt, og fikk med seg palliet, tegnet på erkebispeverdighet, til Augustin. Han hadde også med seg bøker og annet som trengtes i kirken i England.

### Biskop av London
I 604 ble han bispeviet av Augustin, og ble den første biskopen av London. Ca. 616 ble han drevet ut av London av sønnene til kong Saebert av Essex, som var hedninger. De hadde krevd å få motta nattverd uten å la seg døpe først, noe Melittus ikke gikk med på. Han flyktet til Gallia, men ble kalt tilbake av Laurentius.

### Erkebiskop av Canterbury
Etter dennes død i 619 ble Melittus utnevnt til erkebiskop av Canterbury.

Beda forteller at han gjennom bønn reddet en kirke i Canterbury fra å bli flammenes rov, noe som har gitt opphav til at han ofte avbildes i bønn ved en brennende by.

Han døde i Canterbury 24. april 624, og ble gravlagt ved siden av Augustin i klosterkirken St. Peter og Paulus. Etter sin død ble han regnet som helgen.

## Litteratur

* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Tarjei Vesaas’ debutantpris

**Tarjei Vesaas’ debutantpris** er en norsk litteraturpris som hvert år blir delt ut til årets beste skjønnlitterære debutant. Prisen deles ut av Den norske Forfatterforening, og det er foreningens litterære råd som er prisjury. Juryen består av rådets ni medlemmer, som alle er medlemmer av forfatterforeningen, og de velger en prisvinner ut fra en fri og selvstendig vurdering basert på estetiske kriterier. 

I henhold til en avtale mellom forfatterforeningen og Den norske Forleggerforening blir all ny norsk skjønnlitteratur sendt til alle medlemmer av det litterære råd. Rådets medlemmer velger derfor *årets debutant* uten at det foreligger en direkte påmelding til denne prisen. Prisen deles vanligvis ut i mars. 

Prisen ble innstiftet av Tarjei Vesaas i 1964 med pengene Vesaas mottok som vinner av Nordisk råds litteraturpris dette året.

## Liste over prisvinnere

## Fotnoter



## Eksterne lenker
* Tarjei Vesaas Debutantpris , forfatterforeningen.no
Havmus

**Havmus** (*Chimaera monstrosa*) er en fisk i havmusfamilien. Den kalles også **havkatt**, **gullhå**, **hågylling**, **spelstrenghyse**, **levremus** og **levrekulp**.

## Beskrivelse
Havmusen kan bli opptil 1,5&nbsp;m lang og veie 2,5&nbsp;kg. Hunnfisken blir størst.
Havmusen har et stort hode og en kropp som gradvis smalner bakover til den lange og tynne halen. Fargen er brun med hvite marmoreringer og hvit buk. Øynene er store med grønn linse. Sidelinjen har forgreninger på hodet. Havmusen har en tydelig pigg i første ryggfinne som er forbundet med en giftkjertel. Brystfinnene er store og kan ligne på vinger.

## Adferd
Havmusen lever på bløtbunn fra 50&nbsp;m til 1000&nbsp;m. Den kan enkelte steder observeres grunnere. Den lever av forskjellige bunndyr og småfisk.
Havmusen har indre befruktning og gyter i april-juni. Eggkapslene er 17&nbsp;cm lange og 3&nbsp;cm brede. Når ungene fødes er de omtrent 11&nbsp;cm lange og ser ut akkurat som de voksne individene.

## Utbredelse
Havmusen finnes i Øst-Atlanteren fra Vest-Afrika og nordover til Island og Nord-Norge, samt i de vestlige delene av Middelhavet og Skagerrak.
I Norge finnes havmusen langs hele kysten.
En art som finnes utenfor Sør-Afrika er muligens også havmus.

## Økonomisk betydning
Det foregår ikke noe kommersielt fiske etter havmus. Tidligere er olje fra leveren blitt brukt som smøremiddel og som medisin mot betennelser og stikkskader.

## Referanser




## Eksterne lenker
* 
*
Argentinas provinser

**[[Argentina]]** består av 23 **provinser** (*provincias*, entall – *provincia*), og et føderalt distrikt (før 1994: *Distrito federal*), markert med en*:

## Liste over provinser

Provinsene er videre delt inn i *departementer*, med unntak av provinsen Buenos Aires (Provincia de Buenos Aires), som er delt inn i *partidos*.

## Historie
Den 27. juli 1955 fikk en rekke territorier i Argentina endret status til provinser.

## Eksterne lenker
*
Fylkestidende for Sogn og Fjordane

***Fylkestidende for Sogn og Fjordane*** var en norsk avis som ble utgitt i Florø i Sogn og Fjordane fra 1872 til 1957. Den ble etablert i 1872 som *Nordre Bergenhus Amtstidende* av Livius Smitt og var fylkets første avis. Mellom 1886 og 1891 ble avisa gitt ut i Førde. Avisa fikk sitt første navn fra fylkets navn, som den gang var Nordre Bergenhus amt. Reidar Angell-Jacobsen, som hadde et trykkeri i Florø, kjøpte avisa som da hadde navnet *Nordre Bergenhus Tidende* i 1921. I 1930 ble navnet endret til *Fylkestidende for Sogn og Fjordane*.

Under andre verdenskrig ble avisa i perioden 1942 til 1945 tvangssammenslått med Venstreavisa *[[Firda Folkeblad]]* til den nye avisa *[[Folkebladet for Sogn og Fjordane]]*. 

Angell-Jacobsen solgte avisa i 1955, to år før den ble lagt ned.

Avisa var organ for partiet Høyre fram til nedleggelsen.

## Ansvarlig redaktør
Ansvarlige redaktører:
* Bjørn Vasbotten (–1957)
* Geir Knutsen
* H.C. Hansen
* Sigurd Nybø
* Karl Amandus
* Herbrand Lavik
* Reidar Angell-Jakobsen
* Ivar Lind
* Elias A. Olsen
* Wilhelm Kvalheim
* A. Dahle
* Elias M. Hole
* Livius Smitt (1872–)

## Referanser


## Eksterne lenker
*  Fylkestidende for Sogn Og Fjordane Historical Archive hos OldNews.com
Fernando Henrique Cardoso

**Fernando Henrique Cardoso** (født 18. juni 1931 i Rio de Janeiro) var president i Brasil mellom 1995 til 2003. Han grunnla og ledet det brasilianske sosial-demokratiske partiet Partido da Social Democracia Brasileira i 1988. Han var tidligere finansminister og lanserte da *Plano Real* som gjorde slutt på hyperinflasjonen i Brasil.

Cardoso mottok i 2002 Den hvite ørns orden fra Polens president.

## Referanser


## Eksterne lenker
*
Laurence Fishburne

**Laurence John Fishburne III** (født 30. juli 1961) er en amerikansk skuespiller, dramatiker, produsent, manusforfatter og regissør.

## Filmografi (utvalg)
* 1979 – *[[Apokalypse nå!]]*
* 1982 – *[[Death Wish II]]*
* 1983 – *Rumble Fish*
* 1985 – *[[Purpurfargen]]*
* 1987 – *[[A Nightmare on Elm Street 3: Dream Warriors]]*
* 1988 – *[[Rød purk]]*
* 1991 – *[[Boyz N the Hood]]*
* 1993 – *[[Tina, What's Love Got to Do with It]]* 
* 1995 – *Othello* 
* 1999 – *[[The Matrix]]*
* 2003 – *[[The Matrix Reloaded]]*
* 2003 – *[[The Matrix Revolutions]]*
* 2003 – *[[Mystic River]]*
* 2005 – *[[Beleiringen: Assault on Precinct 13]]*
* 2006 – **'
* 2006 – ''[[Bobby (2006)|Bobby]]''
* 2007 – ''[[Teenage Mutant Ninja Turtles (2007)|Teenage Mutant Ninja Turtles]]''
* 2007 – ''[[Fantastic Four: Rise of the Silver Surfer]]''
* [[2007]] – ''[[Let’s Kill Bobby Z]]''
* [[2008]] – **'
* 2008 – *[[21 (2008-film)|21]]*
* 2009 – *[[Armored]]*
* 2010 – *[[Predators]]*
* 2011 – *[[Contagion]]*
* 2013 – *[[The Colony]]*
* 2013 – *[[Man of Steel]]*
* 2016 – *[[Passengers]]*
* 2016 – *[[Batman v Superman: Dawn of Justice]]*
* 2017 – *[[Last Flag Flying]]*
* 2017 – *[[John Wick: Chapter 2]]*
* 2018 – *[[Ant-Man and the Wasp]]*
* 2019 – *[[John Wick: Chapter 3 – Parabellum]]*
* 2022 – *The School for Good and Evil*

## Referanser


## Eksterne lenker
* 
*
Kasein

**Kasein** er en gruppe proteiner som finnes naturlig i melk. Det utgjør om lag 80 prosent av proteininnholdet i kumelk. Kasein har som hovedfunksjon å binde kalsium og fosfat. Dette gjør proteinet viktig for oppbygging og vedlikehold av skjelett og tenner. I melk forekommer kasein som små partikler, kalt miceller, som holder mineralene stabile og lett tilgjengelige.

Kasein brytes langsomt ned i fordøyelsesprosessen. Dette gir en jevn tilførsel av aminosyrer til kroppen. Av denne grunn brukes kasein ofte i kosthold og kosttilskudd der målet er langvarig metthet eller muskelvedlikehold over tid.

Kasein brukes også i matindustrien, som bestanddel i ost, yoghurt og andre meieriprodukter. I tillegg brukes kasein i lim, bindemidler og som beskyttende belegg. Rent protein er uløselig i vann og nøytrale saltløsninger, men oppløses lett i alkaliske løsninger og i natriumoksalat og natriumacetat.

Noen personer har allergi mot kasein. Dette er en melkeproteinallergi og må ikke forveksles med laktoseintoleranse, som skyldes manglende evne til å bryte ned melkesukker.

Kasein består av et ganske stort antall prolin-peptider som ikke virker på hverandre. Det er heller ingen disulfidbroer. Som resultat av dette har kasein relativt lite tertiærstruktur. Dermed denaturerer det heller ikke særlig lett. En annen konsekvens er at hydrofobe grupper havner på utsiden av proteinet og gjør det uløselig i vann. Kasein finnes i melk som store aggregater som kalles kaseinmiceller som er i suspensjon i melka. Kaseinmicellene inneholder også kolloidalt kalsiumfosfat(CCP) som binder micella sammen. Ved reduksjon av pH løses CCP opp, og går ut i serum i melka. 

Kasein brukes også som lokkemiddel av isfiskere som vil lokke spesielt røye og ørret til isfiskehullet.

Når kasein brytes ned dannes peptidsekvenser som kalles casomorfiner. Casomorfiner er ikke vist å ha noen effekt på mennesker og det er ikke påvist at casomorfiner dannes i fordøyelsessystemet hos mennesker. Sensitivitet for casomorfiner har blitt brukt som begrunnelse for en diett som utelukker gluten og kasein, og har en utbredt popularitet som en komplementær og alternativ behandling ved blant annet autisme og ADHD. Per 2008 er det manglende bevis for at en slik diett har en effekt på disse sykdommene.

## Se også
* Kasintempera en maleteknikk, der kasein inngår som emulgator i bindemiddelet.

## Referanser
Karl II

**Karl II** (født , død 5. februar 1818), i Sveriges kongerekke **Karl XIII**, av fyrstehuset Holstein-Gottorp, var konge av Sverige fra 1809 og Norges konge fra 1814 frem til sin død i 1818. Han ble den første kongen over Norge og Sverige etter at unionen trådte i kraft.

Han overtok den svenske tronen etter nevøen Gustav IV Adolf som var blitt arrestert i mars 1809 og avsatt av Riksdagen senere samme år.

## Familie

Karl II var sønn av kong Adolf Fredrik av Sverige og Louise Ulrike av Preussen og  
bror av Gustav III, Fredrik Adolf og Sofia Albertina.

Etter at Gustav var blitt konge støttet Karl brorens statskupp i 1772 og ble belønnet med tittelen hertug av Södermanland.

7. juli 1774 giftet han seg med sin kusine Hedvig Elisabeth. Ekteskapet kom i stand etter påtrykk fra broren Gustav som på dette tidspunkt ikke hadde fått noen barn og det var nødvendig å sikre arven til tronen.I 1778 fikk imidlertid Gustav sønnen Gustav Adolf.

Karl og Hedvig Elisabeth fikk etter mer enn 20 års ekteskap sønnen Karl Adolf i 1798. Han fikk tittelen hertug av Värmland, men gutten levde bare noen dager.

## Drapet på Gustav III
Under den russisk-svenske krigen i 1788–1790 tjente Karl som admiral. Han hadde kontakter med ledende menn innen opposisjonen, men det er fremdeles ikke klarlagt om han kjente til eller støttet planene om å myrde broren Gustav III i 1792. Karl overtok som formynder for den mindreårige tronfølgeren Gustav IV Adolf men trakk seg tilbake da Gustaf Adolf ble myndig. Etter at Gustav IV Adolf ble avsatt overtok han som konge i 1809.

## Mangel på tronfølger
Ettersom kongeparet ikke hadde noen barn, bestemte Riksdagen at de skulle adoptere en sønn. De adopterte derfor Christian August av Holstein-Sonderburg-Augustenburg og ved hans død i 1810 den franske feltmarskalken Jean-Baptiste Bernadotte, som etterfulgte kongen som Karl III Johan.

På grunn av Karls dårlige helse tok Karl Johan over store deler av kongens plikter fra han kom til Sverige. Kongen var redusert og nesten senil dement etter et slagtilfelle noen år tidligere.

## Stamtavle

## Referanser



## Litteratur
* Isaksen, Trond Norén. «Kong Carl XIII &ndash; den første unionskongen», *Historie* 3/2012, s. 14&ndash;38.

## Eksterne lenker
* 
* Om Karl 2, fra *[[Norsk biografisk leksikon]]*
* «Carl XIII 1814-1818», fra «Myntherrer» hos dokpro, Universitetet i Oslo
Loveless

***Loveless*** er et musikkalbum av shoegaze-bandet My Bloody Valentine. Det kom ut i november 1991 til fantastiske kritikker. Innspillingsprosessen, ledet av perfeksjonisten Kevin Shields, tok svært lang tid og ruinerte nesten MBVs plateselkap, Creation. MBV skiftet kort etter til et annet selskap.

Pitchfork Media har kåret *Loveless* til 1990-tallets nest beste album. «Soon» og «Only Shallow» er de mest kjente sangene på albumet.

## Sporliste
# «Only Shallow» (Bilinda Butcher/Kevin Shields) – 4:17
# «Loomer» (Butcher/Shields) – 2:38
# «Touched» (Colm O'Ciosoig) – 0:56
# «To Here Knows When» (Butcher/Shields) – 5:31
# «When You Sleep» (Shields) – 4:11
# «I Only Said» (Shields) – 5:34
# «Come in Alone» (Shields) – 3:58
# «Sometimes» (Shields) 5:19
# «Blown a Wish» (Butcher/Shields) – 3:36
# «What You Want» (Shields) – 5:33
# «Soon» (Shields) – 6:58

## Deltakende personer
*Kevin Shields – gitar, vokal, samples, produsent, miksing, tekniker
*Bilinda Butcher – vokal, gitar
*Debbie Googe – bass
*Colm O'Ciosoig – trommer, samples, mikser

*Alan Moulder, Dick Meaney, Anjali Dutt, Guy Fixsen, Harold Burgon, Nick Robbins, Ingo Vauk, Andy Wilkinson, Darren Allison, Nick Addison, Charles Steel, Tony Falter, Hugh Price, Adrian Bushby, Pascale Giovetto og Nick Savage – teknikere
*My Bloody Valentine – kunstnerisk utforming
*Angus Cameron – fotografi
*Ann Marie Shields – kordinasjon

## Eksterne lenker
*
Óscar Berger

**Óscar Berger Perdomo** (født 11. august 1946) er en guatemalansk politiker. Han var president i Guatemala fra 2004 til 2008.

Berger ble født i Guatemala By og er advokat av yrke. Mellom 1991 og 1999 var han borgermester i Guatemala by. Han representerer det konservative "nasjonale storalliansen" partiet (spansk:*[[Gran Alianza Nacional]]*).

## Referanser


## Eksterne lenker
*
Brian Mulroney

**Martin Brian Mulroney** (1939–2024) var en canadisk politiker som var Canadas statsminister fra 1984 til 1993. Han var også leder av Canadas konservative fremskrittsparti. I sin tid som statsminister hadde han et godt, personlig forhold til den amerikanske presidenten Ronald Reagan. Han ratifiserte også frihandelsavtalen med USA. Han var utdannet jurist.

## Liv og virke
### Bakgrunn
Brian Mulroneys foreldre var irsk-kanadiske katolikker. Siden det ikke var noen engelskspråklig skole for katolikker i fødebyen og hjembyen Baie-Comeau på grunn av det strengt religiøst segregerte skolesystemet på den tiden, fikk Mulroney sin ungdomsskoleutdanning i Chatham i provinsen New Brunswick, og han bodde på en katolsk internatskole tilknyttet St. Thomas University.

Fra 1955 studerte Mulroney jus ved Saint Francis Xavier University i Antigonish (Nova Scotia). Der ble han interessert i politikk etter å ha blitt venn med den fremtidige senatoren Lowell Murray.

### Karriere
Før sin politiske karriere var han advokat og forretningsmann i Montreal.

### Statsminister
Som statsminister stod Mulroney bak flere økonomiske reformer, som *Canada-US Free Trade Agreement og Goods and Services Tax*, og han avviste konstitusjonelle reformer som *Meech Lake Accord* og *Charlottetown Accord*.

Mulroneys upopularitet var delvis ansvarlig for at det konservative partiet delte seg i flere leire, en fragmentering som ville fortsette til 2003.

Etter å ha forlatt politikken, gjenopptok Mulroney sitt gamle advokatyrke og skrev også bøker. En rekke av Mulroneys politiske hovedanliggender hadde nå blitt allment akseptert av alle partier i Canada, inkludert opposisjonen på den tiden, i likhet med Margaret Thatchers politikk i Storbritannia til en stor grad ble stående.

I 1998 ble han tildelt Canadas høyeste sivile utmerkelse, Order of Canada. Mulroney ble i 2015 tildelt den sørafrikanske Ordenen O.R. Tambos følgesvenner i gull for sitt eksepsjonelle bidrag til frihetsbevegelsen i Sør-Afrika.

### Død
Brian Mulroney døde den 29. februar 2024 i en alder av 84 år på et sykehus i Palm Beach i Florida. Han var blitt innlagt etter et fall i hjemmet.

## Referanser


## Eksterne lenker
* 
*
Gela

**Gela** er en by i Caltanissetta frie kommunale konsortium sør på Sicilia i Italia. I 2013 hadde den 76&nbsp;826 innbyggere.

Byen ble grunnlagt i 688 f.Kr. av nybyggere fra Rhodos og Kreta, 45 år etter at korinterne grunnla Syrakus øst på øya. Grekerne hadde mange kolonier på Sicilia og på det sørlige italienske fastland, og det greske kulturområdet der ble kalt Magna Graecia av romerne. Aischylos døde i Gela i 456 f.Kr.. Fra Gela ble også andre deler av Sicilia hellenisert. I 405 f.Kr. ble byen ødelagt av Karthago, men byen ble snart ombygd ved hjelp av Syrakus. I 282 f.Kr. ble byen definitivt ødelagt av Phintias av Agrigento. 
En ny by ved navn **Terranova di Sicilia** ble grunnlagt på samme sted i 1233 e.Kr. av keiser Fredrik II. I 1928 ble navnet endret til Gela.

Gela er sørlige endepunkt for Europavei 45.

## Referanser


## Eksterne lenker
* 
*  Piccolo, Salvatore. ''Gela.'' Ancient History Encyclopedia. December 20, 2017.
Liste over Belgias statsoverhoder

Under følger en liste over Belgias statsoverhoder:

##### Kongehus
*Sachsen-Coburg-Gotha (fra 1934: De Belgique / Van België)

## Belgiernes konge
Monarken omtales som «belgiernes konge» (*Roi des Belges*, *Koning der Belgen*) og ikke «konge av Belgia».

## Regjeringens medlemmer som kollektivt statsoverhode
Belgias forfatning av 1831, artikkel 79 (endret til artikkel 90 i 1994): «Fra kongens død og fram til eden blir avlagt av tronfølgeren eller av regenten, blir kongens konstitusjonelle makt utøvd - i det belgiske folks navn - av ministrene, som samles i rådet, og under deres ansvar».

## Referanser


## Kilder
*«Geschichte», Belgias kongehus
*
Richard Chartres

**Richard John Carew Chartres**, baron Chartres (født 1947) var den 132. biskop av London. Han ble innsatt i embetet 26. september 1996 og satt til 2017. 

## Liv og virke
Chatres ble utdannet ved Hertford Grammar School og Trinity College i Cambridge. Deretter studerte han teologi ved de teologiske høyskoler i Cuddesdon og Lincoln. Han ble presteviet i 1974. I 1982 giftet han seg. 

I 1992 ble han biskop av Stepney, noe han var fram til 1995. Han har også vært professor i teologi ved Gresham College. Chartres sitter i Det kongelige råd. 

Han har skrevet *History of Gresham College 1597–1997*, basert på en tredelt forelesningsserie han holdt der i mai 1992. Andre temaer han har arbeidet med er likkledet i Torino, Den hellige grav i Jerusalem og bønn. 

I november 2017 ble Chartres gjort til livstidspeer med tittelen *Baron Chartres, of Wilton in the County of Wiltshire*. Han møter i Overhuset som partipolitisk uavhengig (*crossbencher*).

## Referanser


## Eksterne lenker
* 
*
Agrigento

**Agrigento** (siciliansk: *Girgenti* eller *Giurgenti*; latin: *Agrigentum*, gresk: Ἀκράγας *Akragas*) er en by på sørkysten av Sicilia og er hovedsete for den italienske provinsen Agrigento. Den er kjent som lokaliseringen av den antikke greske byen Akragas, en av de ledende byene innenfor Magna Graecia i gullalderen til antikkens Hellas. Den hadde da en befolkningen som strakte seg fra 200 000 til 800 000 innbyggere før 406 f.Kr. Byen ble grunnlagt av nybyggere fra Gela omkring 582 f.Kr. og ble et viktig kulturelt og økonomisk senter. I 406 f.Kr. ble den plyndret av hærstyrker fra Kartago. I 262 f.Kr. ble den lagt inn under Romerriket og fikk navnet *Agrigentum*. Senere ble de sicilianske navnet *Grigent* eller *Girgenti* benyttet, men i 1927 endret italienerne navnet offisielt til *Agrigento*. Dagens by hadde i henhold til folketellingen en befolkning på 58 323 innbyggere i 2011, beregnet til 59 329 innbyggere i 2017.

UNESCO har listet det arkeologiske området Agrigento som en del av verdensarven i 1997 ettersom «Agrigento har en særskilt plass blant klassiske steder i historien til den antikke verden grunnet måten som det opprinnelige stedet, typisk for en gresk koloni, har blitt bevart, foruten også de betydelige levninger av en gruppe bygning fra en tidlig periode som ikke har blitt dekket av senere bygninger eller konvertert for å tilpasses senere smak og kulter.»

## Severdigheter
* Concordia-tempelet i Agrigento *(Valley of the Temples)*

* Tempel for dioskurene, Kastor og Polydevkes 

## Referanser


## Eksterne lenker
*
Eldbjørg Løwer

**Eldbjørg Løwer** (født 1943) er en norsk politiker (V). Hun var arbeids- og administrasjonsminister i «sentrumsregjeringen» fra 1997 til 1999 og forsvarsminister fra 1999 til regjeringen avgikk i 2000.

## Liv og virke
Hun vokste opp i Ål i Hallingdal, der faren Gjermund Teigen var herredsskogmester.

Hun gikk keramikklinjen ved Statens håndverks- og kunstindustriskole i Oslo. Hun giftet seg i 1964 med fotograf Halvor Rock Løwer fra Kongsberg. Eldbjørg Løwer drev i mange år sitt eget keramikkverksted på Kongsberg, der hun også kom med i kommunepolitikken.

Hun var ordfører i Kongsberg kommune fra 1984 til 1987 og organisatorisk nestleder i Venstre fra 1982 til 1986.

Fra 1990 til 2004, unntatt årene i regjering, var Løwer den første direktøren i Kongsberg nærings- og handelskammer. Hun ble sentral i omstillingsarbeidet i kommunen etter avviklingen av hjørnesteinsbedriften Kongsberg Våpenfabrikk. Løwer gikk senere tilbake til næringsvirksomhet.

Ved utnevnelsen av Kjell Magne Bondeviks første regjering i 1997 ble Løwer arbeids- og administrasjonsminister. I 1999 ble hun forsvarsminister, som den første kvinnen i dette vervet. Løwer gikk av sammen med resten av regjeringen på gasskraftsaken i 2000.

Hun har påtatt seg flere offentlige verv. Hun var styreleder i NRK fra 2004 til 2006, medlem av Forsvarspolitisk utvalg fra 2006 til 2007 og leder for EOS-utvalget fra 2011 til 2019.

Løwer ble tildelt Likestillingsprisen i Kongsberg kommune i 2001 og Kongsberg-medaljen i 2003.

## Referanser


## Eksterne lenker
* 
* 
*
Robert Runcie

**Robert Alexander Kennedy Runcie**, baron Runcie, (født 2. oktober 1921 i Birkenhead i Cheshire, Liverpool i England, død 11. juli 2000 i St. Albans) var den 102. erkebiskop av Canterbury. Han er blant annet kjent for å ha viet prins Charles og lady Diana Spencer. 

## Liv og virke
### Bakgrunn
Robert Runcie vokste opp i Great Crosby nær Liverpool og var sønn av en elektroingeniør som opprinnelig var presbyterianer. Han studerte ved Brasenose College i University of Oxford. Robert tjenestegjorde under annen verdenskrig som stridsvognskommanant i  Scots Guards. Hans enhet ble landsatt i Normandie under Operation Overlord ohan var med i stridene siden da og til krigsslutt. Han ble i 1945 tildelt Military Cross.

### Prest, biskop, erkebiskop
I 1951 ble han presteviet i Church of England.

Runcie var biskop av St. Albans fra 1970 til 1980, da han ble utnevnt til erkebiskop av Canterbury. Utnevnelsen representerte et brudd bor anglikanerne sedvane; det var som regen slik at erkebiskopen av York overtok i Canterbury når dette høyeste embedet ble ledig. Men den daværende erkebiskop av York, Stuart Blanch, hadde tilkjennegitt at han ikke ville ta imot noen promosjon dit.

Runcie var den første som ble utnevnt til denne tittel av Church Crown Appointment Commission (grunnlagt i 1977) i stedet for som tidliere på grunn av politisk konsultasjon og forslag fra statsministeren. Han gikk inn for at fraskille skulle få gifte seg på nytt ved kirkelig vigsel og han var også tilhenger av kvinnelikge prester. 

I hans tid som erkebiskop brøt det tradisjonelle forholdet mellom Det konservative parti og Den engelske kirke sammen. Dette skyldtes i stor grad en strid mellom kirkelige ledere og Margaret Thatcher; hennes politikk ble av mange sett sett som en støtte til individualisme og jag etter penger som ikke var kompatibelt med kristendom. 

Da kirken i 1985 kritiserte regjeringens håndtering av sosiale problemer i rapporten *Faith in the City*, førte dette til økt friksjon mellom kirken og regjeringen, sistnevnte spesielt representert ved Norman Tebbit. Tebbit ble en fremtredende forkjemper for løsriving av kirken fra staten, med den begrunnelse av en institusjon som var så nært knyttet til staten ikke burde uttrykke det han så som partipolitiske synspunkter. 

Hans kone Rosalind var en kjent pianist. 

I 1991, da han var 70 år gammel, fikk han gå av med pensjon. Han ble utnevnt til Baron Runcie av Cuddesdon i Oxfordshire. Dette betød at han kunne fortsette å sitte i Overhuset, der han tidligere hadde sittet på grunn av sitt embete. 

Runcie døde av kreft i 2000, og ble gravlagt ved St. Albans katedral i St. Albans.

## Referanser


## Eksterne lenker
* 
* 
*